༄༅། །ཁྲོ་བོ་སྟོབས་པོ་ཆེའི་སྒྲུབ་མཆོད་
ཀྱི་ཆོ་ག་བཞུགས། །
༄༅། །ༀ་མཐུ་སྟོབས་ཀྱི་མངའ་བདག་དཔལ་ལྡན་ཕྱག་ན་རྡོ་རྗེ་ལ་ཕྱག་འཚལ་
ལོ༑ ༑རྡོ་རྗེའི་རིགས་ཀྱི་ཁྲོ་བོ་སྟོབས་པོ་ཆེ་སྒྲུབ་ཅིང་མཆོད་པའི་མན་ངག་ནི། གང་ཟག་བྱང་
ཆུབ་ཆེན་པོར་སེམས་བསྐྱེད་ཅིང་། ཕྱག་ན་རྡོ་རྗེའི་དཀྱིལ་འཁོར་དུ་དབང་ཐོབ་པ། འདི་ཉིད་
ཀྱི་རིག་པ་གཏད་པའི་བྱིན་བརླབས་དང་ལུང་ཐོབ་པས། ཐོག་མར་རས་བྲིས་ལ་བརྟེན་པའི་ཆོ་
ག་ནི། རས་གསར་པ་སྐྲ་མ་འདྲེས་ཤིང་། སྔར་ལོངས་མ་སྤྱད་པ། བ་བྱུང་ལྔ་དྲི་བཟང་པོ་དང་
སྦྱར་བས། བཀྲུས་ཤིང་བརྒྱངས་པ་ལ། རི་མོ་མཁན་གསོ་སྦྱོང་ལ་གནས་པས། ཚོན་ལྷག་མ་
མ་ཡིན་པའི་གསར་པ། ཀོ་བའི་སྤྱིན་དང་མ་འདྲེས་པ། པིར་ཡོ་བྱད་ཐམས་ཅད་གསར་དུ་
བསྒྲུབས་པས། ཡར་ངོའི་གཟའ་སྐར་བཟང་པོ་ལ་འབྲི་བར་བྱ་སྟེ། གཙོ་བོ་སངས་རྒྱས་ཤཱཀྱ་
ཐུབ་པ། སྤྲུལ་པའི་སྐུ་གསེར་གྱི་མདོག་ཅན། ཕྱག་གཡས་པ་དབུགས་འབྱིན་པའི་ཕྱག་རྒྱ་སྟེ་
མི་འཇིགས་པ་སྦྱིན་པ། གཡོན་ཆོས་འཆད། རྡོ་རྗེ་རིན་པོ་ཆེའི་ཁྲི་དང་པད་ཟླ་ལ་རྡོ་རྗེ་སྐྱིལ་
ཀྲུང་གིས་བཞུགས་པ། འོད་ཟེར་འབར་བའི་ཕྲེང་བ་འཁྲིགས་པའོ། །དེའི་གཡས་སུ་ཁྲོ་བོ་
སྟོབས་པོ་ཆེ་ཨུཏྤལ་སྔོན་པོའི་མདོག་ཅན། རབ་ཏུ་ཁྲོས་པ་ཞལཆད། ཕྱག་བཞིའི་གཡས་བེ་ཅོན
-411-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
དང་རྔ་ཡབ་དཀར་པོ། གཡོན་གཙོ་བོ་བཅོམ་ལྡན་འདས་ལ་ཕྱག་འཚལ་བའི་ཚུལ་དང་།
ཞགས་པ་འཛིན་པའི་སྡིགས་མཛུབ། སྤྱན་གསུམ་དམར་ཞིང་ཁྲོ་གཉེར་བསྡུས་པ། མཆེ་བ་
གཙིགས་པ། སྐྲ་ཁམ་པ་གྱེན་དུ་བརྫེས་པ། སྦྲུལ་གྱིས་དཀྲིས་ཤིང་། གསུས་པ་འཕྱང་བ།
སྟག་ལྤགས་ཀྱི་ཤམ་ཐབས་ཅན། པད་ཉི་ལ་གཡས་བསྐུམ་གཡོན་བརྐྱང་གིས་གནས་པའོ། །དེའི་
གཡས་སུ་རྡོ་རྗེའི་རིགས་ཀྱི་ཡུམ་མཱ་མ་ཀི་སྔོན་མོ་ཞལ་ཆད། ཕྱག་གཡས་ནོར་བུས་སྤྲས་པའི་
ཨུཏྤལ་སྔོན་པོ་འཛིན་པའི་སྐྱབས་སྦྱིན། གཡོན་རྡོ་རྗེ་ཐུགས་ཀར་འཛིན་པ། རྡོ་རྗེའི་ཕྲེང་བས་
བརྒྱན་པ། ཅུང་ཟད་ཁྲོ་ཞིང་གཙོ་བོ་ལ་ཟུར་གྱིས་གཟིགས་པ། ཞབས་སྐྱིལ་ཀྲུང་ཕྱེད་པ་ལྟ་
བུས་པད་ཟླ་ལ་བཞུགས་པའོ། །དེའི་གཡས་སུ་རྡོ་རྗེ་དྲག་པོ་ཆེན་པོ་གཡས་རྩེ་གསུམ་དང་ཞལ་
ཆད། གཡོན་ཞགས་པ་འཛིན་པ། ཤིན་ཏུ་ཁྲོས་པས་བདུད་རྣམས་སྐྲག་པར་བྱེད་པ། མདོག་
ནག་པོ་བརྐྱང་བསྐུམ་གྱིས་པད་ཉི་ལ་གནས་པའོ། །མཱ་མ་ཀིའི་འོག་ཏུ་ཕྱག་ན་རྡོ་རྗེ་སྔོ་སངས་
ཕྱག་གཡས་རྔ་ཡབ་དང་། གཡོན་ཐུགས་ཀར་རྡོ་རྗེ་འཛིན་པ། སྤྱན་གསུམ་ཅུང་ཟད་ཁྲོ་གཉེར་
བསྡུས་ཤིང་། དར་གྱི་ན་བཟའ་དང་། རིན་པོ་ཆེས་བརྒྱན་པ། ཨུཏྤལ་སྔོན་པོ་དང་འབོལ་བའི་
སྟན་ལ་སེམས་དཔའི་སྐྱིལ་ཀྲུང་གིས་གནས་པའོ། །དེའི་གཡས་སུ་སྣོད་མཛེས་སྔོན་པོ་གཡས་
གཏུན་ཤིང་དང་། གཡོན་སྡིགས་མཛུབ་ཅན་ཁྲོས་པའི་ཚུལ་ལོ། །ཕྱག་རྡོར་གྱི་གཡོན་དུ་བདུད་
རྩི་ཐབས་སྦྱོར་ལྗང་ནག །ཕྱག་བཞིའི་གཡས་རལ་གྲི་དང་གཏུན་ཤིང་། གཡོན་དགྲ་སྟ་དང་
ཞགས་པ་འཛིན་པ་ཁྲོས་པའི་ཚུལ་ལོ། །དེའི་འོག་ཏུ་རྡོ་རྗེ་ལྕགས་ཀྱུ་སྔོན་པོ་གཡས་ལྕགས་ཀྱུ།
གཡོན་སྡིགས་མཛུབ་ཞགས་པ་ཅན་ནོ། །དེའི་གཡས་སུ་རྡོ་རྗེ་ལུ་གུ་རྒྱུད་ལྗང་སེར། ཕྱག་
གཉིས་ལྕགས་སྒྲོག་འཛིན་པ་ཁྲོས་པའི་ཚུལ་ལོ། །དེའི་གཡས་སུ་སྒྲུབ་པ་པོ་ཆ་ལུགས་ཇི་ལྟ་བ།
ལག་པ་ཐལ་མོ་སྦྱར་བས་སྤོས་ཕོར་དང་ཕྲེང་བ་འཛིན་པ། པུས་མོ་བཙུགས་ཤིང་། གཙོ་བོ་ལ་
གུས་པས་བལྟ་བའི་གདོང་གྱེན་དུ་ཕྱོགས་པའོ། །ཐུབ་པ་ཆེན་པོའི་གཡོན་དུ་པདྨ་དཀར་པོ་དང་
-412-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
ཟླ་བ་ལ་སེམས་དཔའི་སྐྱིལ་ཀྲུང་གིས་བཞུགས་པའི་སྤྱན་རས་གཟིགས་ཤིན་ཏུ་འཛུམ་ཞིང་
དཀར་བའི་ཞལ་གཙོ་བོ་ལ་གཟིགས་པ། རལ་པའི་ཁྲོད་དུ་འོད་དཔག་མེད་བཞུགས་ཤིང་། རི་
དྭགས་ནག་པོའི་པགས་པ་ཕྲག་གོང་གཡོན་དུ་འཕྱང་བ། ཕྱག་གཡས་མཆོག་སྦྱིན་པའི་ཚུལ་དུ་
ཕྲེང་ བ་འཛིན་པ། གཡོན་གདན་ ལ་བརྟེན་པས་ པད་ དཀཪ་ གྱི་སྡོང་བུ་ འཛིན་པའོ། །དེའི་
གཡས་སུ་པདྨའི་རིགས་ཀྱི་ཡུམ་གོས་དཀར་མོ་དམར་སྐྱ་རབ་ཏུ་ཞི་བ་རལ་པའི་ཐོར་ཚུགས་
དང་སྐུ་ལ་པདྨའི་ཕྲེང་བས་བརྒྱན་པ། ཕྱག་གཉིས་པདྨ་འཛིན་པས་བཅོམ་ལྡན་འདས་ལ་
འདུད་པའི་ཚུལ། གོས་དཀར་མོ་བསྣམས་པའོ། །འཕགས་པའི་གཡོན་དུ་ཁྲོ་བོ་རྟ་མགྲིན་
དམར་པོ་རྟ་མགོ་ལྗང་ཁུ་ཅན། ཁྲོ་ཞིང་འཇིགས་པ། ཕྱག་གཡས་བེ་ཅོན་དང་གཡོན་སྡིགས་
མཛུབ་སྦྲུལ་ཞགས་འཛིན་པ། པདྨ་དཀར་པོའི་ཕྲེང་བས་བརྒྱན་པ། གཙོ་བོ་ལ་གཟིགས་
པའོ། །འཕགས་པའི་འོག་གི་གཡས་སུ་སྒྲོལ་མ་ལྗང་ཁུ། ཕྱག་ཐལ་མོ་སྦྱར་བས་ཨུཏྤལ་འཛིན་
ཞིང་ འདུད་ པ། ལང་ ཚོ་ རྒྱས་ ཤིང་ མཛེས་ པ། སྟོད་ གཡོགས་དཀར་ པོ་ འཛིན་པའོ། །དེའི་
གཡོན་དུ་ཁྲོ་གཉེར་ཅན་དཀར་མོ་རབ་ཏུ་ཞི་བའི་སྤྱན་གསུམ་པ། རལ་པའི་ཐོར་ཚུགས་ཅན།
ཕྱག་གཡས་ཕྲེང་བ་འཛིན་ཞིང་། གཡོན་གདན་ལ་བརྟེན་པ། འོད་ཟེར་དཀར་དམར་སེར་
བས་འཁོར་བའོ། །རྟ་མགྲིན་གྱི་མདུན་དུ་འཕགས་པ་འཇམ་དཔལ་གུར་ཀུམ་ལྟ་བུ། བྱིས་
པའི་ཆ་ལུགས་ཟུར་ཕུད་ལྔ་པ། གཡས་མཆོག་སྦྱིན་གྱིས་ཨུཏྤལ་རལ་གྲི་ཅན་དང་། གཡོན་
དཀུར་བརྟེན་པས་ཨུཏྤལ་སྔོན་པོ་རྡོ་རྗེས་མཚན་པ་འཛིན་ཞིང་། སེམས་དཔའི་སྐྱིལ་ཀྲུང་གིས་
པད་དཀར་ཟླ་བ་ལ་བཞུགས་པའོ། །དེའི་འོག་ཏུ་གཤིན་རྗེ་གཤེད་ནག་པོ་གཡས་དབྱུག་པ་
དང་། གཡོན་ཐོད་ཁྲག་འཛིན་པ། མ་ཧེ་ལ་གནས་པ། རབ་ཏུ་ཁྲོས་པའོ། ཁྲོ་གཉེར་ཅན་གྱི་
མདུན་དུ། ཁྲོ་བོ་འཆོལ་པ་གཡས་བེ་ཅོན་དང་། གཡོན་རྡོ་རྗེ་ཐོགས་པ། མདོག་དམར་པོ་མེ་
ལྟར་འབར་ཞིང་འཁྲུག་པའོ། །སྒྲོལ་མའི་དྲུང་དུ་རྡོ་རྗེ་རྣམ་འཇོམས་པྲི་ཡང་ཀུའི་མདོག་ཅན།
-413-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
སྣ་ཚོགས་རྡོ་རྗེ་འཛིན་པ་ཁྲོས་པའི་ངང་ཚུལ་ལོ། །ཐུབ་པ་ཆེན་པོའི་ཁྲིའི་མདུན་དུ་པད་ཉི་ལ།
སྙིང་པོ་དང་གཟུངས་སྔགས་རྣམས་གསེར་དངུལ་ཟངས་ཇི་ལྟར་འབྱོར་པས་ཧཱུཾ་ཡིག་གི་མཐར།
ཕྲེང་ཐད་ཀར་མི་འགོད་པར་ཟླ་བ་གམ་པ་སྟེ། ཟླུམ་པོར་གནས་པའི་ཚུལ་དུ་འཁོར་བའོ། །དེའི་
མདུན་དུ་རྒྱལ་བའི་རིགས་ཀྱི་ཡུམ་སངས་རྒྱས་སྤྱན་དཀར་སེར་པདྨ་དཀར་པོའི་སྟེང་དུ་འཁོར་
ལོས་མཚན་པ་འཛིན་ཞིང་། མཆོག་དང་མི་འཇིགས་པ་སྦྱིན་པ། རབ་ཏུ་མཛེས་ཤིང་མེ་ཏོག་
དཀར་དམར་སྔོ་བའི་ཕྲེང་བས་བརྒྱན་པའོ། །ཕྱི་རོལ་དུ་རས་ཀྱི་མཐའ་ལ་ཐུག་པར། རེ་ཀ་
དཀར་པོའི་དཀྱིལ་འཁོར་སྒོ་བཞི་པ་བྱ་ཞིང་། དེའི་ནང་དུ་འཇིག་རྟེན་པའི་ལྷ་གནས་དོར་བར།
རེ་ཀ་ནང་ནས་སྔོ་དམར་དཀར་བའི་དཀྱིལ་འཁོར་སྒོ་གཅིག་མདུན་དུ་ཡོད་པའི་སྒོ་ནང་གཡས་
སུ༑ སྒོ་བ་རྡོ་རྗེ་ཐོ་བ་སྔོན་པོ་གཡས་དབྱུག་ཏོ་འཕྱར་ཞིང་། གཡོན་སྡིགས་མཛུབ་གདེངས་
པའོ། །གཡོན་དུ་རྡོ་རྗེ་བེ་ཅོན་སྔོན་པོ་གདེངས་ཤིང་ཁུ་ཚུར་བསྣུན་པའི་ཚུལ་གྱིས་བེ་ཅོན་ནོ། །སྒོ་
བ་གཉིས་སྒོམ་དོན་ཞལ་ནང་དུ་གཟིགས་པ་ཡིན་ནམ་སྙམ་སྟེ། འབྲི་དུས་དབུ་གྱེན་དུ་བསྟན་
པར་བྲིས་པའི་སྐུའི་སྐབས་ཐམས་ཅད་མཐུན་པར་སྣང་ངོ་། །ཕྱི་རོལ་འཇིག་རྟེན་པའི་འཁོར་གྱི་
ལྷ་ཤར་དུ་བརྒྱ་བྱིན་སེར་པོ་རྡོ་རྗེ་འཛིན་པ་གླང་པོ་ཆེ་ལ་གནས་པ། དེའི་གཡས་སུ་ཚངས་པ་
དཀར་པོ་གདོང་བཞི་པ། གཡས་གླེགས་བམ་དང་ཕྲེང་བ། གཡོན་པདྨ་དང་སྤྱི་བླུགས་འཛིན་
པ་ངང་པ་ལ་གནས་པའོ། །དེ་དག་གི་གཡས་གཡོན་དུ་ཉི་མ་དམར་པོ་པདྨ་དམར་པོ་འཛིན་པ་
ཤིང་རྟ་ལ་གནས་པ། ཟླ་བ་དཀར་པོ་ཀུ་མུ་ད་འཛིན་པ་ངང་པ་ལ་གནས་པ། ཤར་ལྷོར་མེ་ལྷ་
དམར་པོ་དྲང་སྲོང་གི་ཆ་བྱད། གཡས་མཆོག་སྦྱིན་དང་ཕྲེང་བ། གཡོན་དབྱུག་གུ་རྩེ་གསུམ་
དང་སྤྱི་བླུགས་འཛིན་པ་ར་ལ་གནས་པ། ལྷོར་གཤིན་རྗེ་སྔོན་པོ་ཐོད་དབྱུག་དང་ཞགས་པ་
འཛིན་པ་མ་ཧེ་ལ་གནས་པ། དེའི་གཡོན་དུ་ཁྱབ་འཇུག་ནག་པོ་གཡས་རྔ་ཡབ་དང་དུང་།
གཡོན་འཁོར་ལོ་དང་དབྱུག་པ་འཛིན་པ་མཁའ་ལྡིང་ལ་གནས་པ། ལྷོ་ནུབ་ཏུ་སྲིན་པོ་སྨུག་
-414-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
ནག་རལ་གྲི་འཛིན་པ་རོ་ལངས་ལ་གནས་པ། ནུབ་ཏུ་ཀླུ་དབང་ཆུ་བདག་དཀར་པོ་གདེངས་ཀ་
བདུན་པ་དང་ལྡན་པ། སྦྲུལ་ཞགས་འཛིན་པ་ཆུ་སྲིན་ལ་གནས་པ། ནུབ་བྱང་དུ་རླུང་ལྷ་སྔོ་སྐྱ་
རླུང་རས་འཕྱར་བ། རི་དྭགས་ལ་གནས་པ། བྱང་དུ་གནོད་སྦྱིན་སེར་པོ་དབྱུག་ཏོ་འཛིན་པ་རྟ་
དཀར་པོ་ལ་གནས་པ། དེའི་གཡོན་དུ་གཞོན་ནུ་སྐེམ་བྱེད་དམར་པོ་གཡས་དྲིལ་བུ་དང་བ་དན་
དམར་པོ། གཡོན་མདུང་འཛིན་པ། རྨ་བྱ་ལ་གནས་པ། བྱང་ཤར་དུ་དབང་བདག་ཐལ་བའི་
མདོག་ཅན་རྩེ་གསུམ་དང་ཐོད་པ་འཛིན་པ། རལ་པའི་ཁུར་ལ་ཟླ་བས་བརྒྱན་པ། ཁྱུའི་མཆོག་
ལ་གནས་པ། ནུབ་ཀྱི་ཆུ་ལྷའི་གཡོན་དུ། སའི་ལྷ་མོ་སེར་མོ་བུམ་པ་འཛིན་པ་པདྨའི་སྦུབས་
ནས་བྱུང་བའོ། །ཤར་སྒོར་རྒྱལ་པོ་ཆེན་པོ་ཡུལ་འཁོར་སྐྱོང་དཀར་པོ་པི་ཝང་འཛིན་པ། ལྷོ་
སྒོར་འཕགས་སྐྱེས་པོ་སྔོན་པོ་རལ་གྲི་འཛིན་པ། ནུབ་སྒོར་སྤྱན་མི་བཟང་དམར་པོ་སྐུ་གདུང་
དང་སྦྲུལ་ཞགས་འཛིན་པ། བྱང་སྒོར་རྣམ་ཐོས་སྲས་སེར་པོ་རྒྱལ་མཚན་འཛིན་པ། ཡ་ལད་
དང་ཚེམ་ཚེམ་གྱོན་པའོ། །གཙོ་བོ་བཅོམ་ལྡན་འདས་ཀྱི་སྐུ་རྒྱབ་ཏུ་བྱང་ཆུབ་ཤིང་གི་བཀོད་པ་
ལོ་འདབ་མེ་ཏོག་འབྲས་བུ་བྱ་སྣ་ཚོགས་ཀྱིས་སྤྲས་པ་དང་། སྟེང་ཕྱོགས་སུ་ལྷའི་བུས་བླ་རེ་དང་
ཕྲེང་བ་འཛིན་ཞིང་། སྤྲིན་གྱི་ནང་ནས་བྱུང་སྟེ་མཆོད་པ་བྱེད་པའི་ཚུལ་ལེགས་པར་བྱའོ། །བྱ་
བའི་རྒྱུད་རིགས་གསུམ་གྱི་རས་བྲིས་མང་པོ་བཤད་པ་རྣམས་སུ། ཕན་ཚུན་ཁ་བཀང་བར་
འོས་པ་དང་། སྤྱི་འགྲོའི་རིགས་བློ་གྲོས་ཀྱིས་དཔྱད་ནས་འབྲི་བར་གསུངས་པ་ལྟར། རིག་པ་
མཆོག་གི་རྒྱུད་གཙོ་བོར་བྱས་ནས་མདོར་བསྡུས་ཏེ་བཀོད་པའོ། །རས་བྲིས་ལེགས་པར་གྲུབ་
ནས་ཚུལ་བཞིན་རབ་ཏུ་གནས་པར་བྱས་ལ། ཞལ་ནུབ་ཏུ་ཕྱོགས་པར་བཞུགས་པའི་མདུན་དུ་
མེ་ཏོག་སྔོན་པོ་དང་། འབྲུ་མར་གྱི་མར་མེ་དང་། གུ་གུལ་གྱི་བདུག་སྤོས་དང་། མཆོད་པ་
རྣམས་ཁ་དོག་སྔོན་པོར་བསྒྱུར་བ་ཅི་འབྱོར་བ་བཤམས་ལ། སྙིང་པོ་བརྒྱ་རྩ་གཅིག་བཟླས་
པའི་གུ་གུལ་དང་། ཉུངས་ཀར་གྱིས་བགེགས་སྦྱངས་ནས། ཀུ་ཤ་དང་དུར་བའི་ཡལ་ག་སྔོན་
-415-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
ངས་
པོའི་རྩེ་མོ་མ་འཁྲུགས་པར་མདུན་དུ་བསྟན་པའི་སྟེང་དུ། གཙང་སྦྲ་དང་གསོ་སྦྱོང་ལ་གནས་
པས། སྒྲུབ་པ་པོ་ཁ་ཤར་དུ་ཕྱོགས་པས་འདུག་སྟེ། རས་བྲིས་ཀྱི་གཙོ་བོ་བཅོམ་ལྡན་འད
འཁོར་བྱང་ཆུབ་སེམས་དཔའ་དང་ཉན་ཐོས་མང་པོས་བསྐོར་བ། གཡས་ཕྱོགས་རྡོ་རྗེའི་
རིགས་དང་། གཡོན་ཕྱོགས་པདྨའི་རིགས་དང་། རྒྱལ་བའི་རིགས་རྣམས་ཀྱང་རང་གི་རིགས་
ཀྱི་ལྷ་དང་། ཕོ་ཉ་དང་བཀའ་ཉན་ཕོ་མོ་དཔག་ཏུ་མེད་པས་བསྐོར་བར་བསམས། འཇིག་རྟེན་
པ་རྣམས་ཀྱང་རང་རང་གི་སྲས་དང་བཙུན་མོ་དང་། བྲན་གཡོག་རིགས་དང་ཆ་ལུགས་མཐུན་
པ་དུ་མས་བསྐོར་བ་མངོན་སུམ་དུ་དམིགས་ནས། སྐྱབས་སུ་འགྲོ་བ་དང་། སེམས་བསྐྱེད་པ་
དང་། མི་དགེ་བ་བཅུ་སྤོང་བའི་སྡོམ་པ་བཟུང་བར་བྱས་ལ། དཀོན་མཆོག་གསུམ་ལ་ཕྱག་
འཚལ་ལོ། །གནོད་སྦྱིན་གྱི་སྡེ་དཔོན་ཆེན་པོ་ལག་ན་རྡོ་རྗེ་དྲག་པོ་ལ་ཕྱག་འཚལ་ལོ། །ༀ་ཀི་ལི་
ཀི་ལི་ཞེས་པ་ནས། ལྷ་མོ་དཀའ་ཐུབ་བཟློག་མ་ལ་སྭཱཧཱ། སྟོབས་པོ་ཆེའི་རིག་སྔགས་ཀྱི་རྒྱལ་
པོ་འདི་འཆང་ཞིང་ཡིད་ལ་བྱེད་པ་ལ་སྲུང་བ་དང་སྐྱོབ་པ་དང་སྦེད་པ་མཛོད་ཅིག །རིག་སྔགས་
ཀྱི་ལས་ཐམས་ཅད་ཀྱང་འགྲུབ་པར་མཛད་དུ་གསོལ། ཞེས་ལན་གསུམ་བརྗོད། མཆོད་
རྣམས་ཕུལ་ལ། སངས་རྒྱས་དང་ཆོས་དང་དགེ་འདུན་དང་རང་སངས་རྒྱས་དང་འཕགས་པ་
ཉན་ཐོས་ཀྱི་དགེ་འདུན་ཐམས་ཅད་ལ་ཕྱག་འཚལ་ལོ། །གནས་བརྟན་བློ་གྲོས་ཆེན་པོ་ཞེས་པ་
ནས། ༀ་ཧཱུྃ་ཧཱུྃ་ཕཊ་ཕཊ་སྭཱཧཱ། ཞེས་པའི་བར་ལ་ལན་གསུམ་ལ་སོགས་པ་བརྗོད་ལ། ཐམས་
ཅད་ཀྱི་ཐུགས་བསྐུལ་བའི་མོས་པ་དྲག་ཏུ་བྱ་ཞིང་གསོལ་བ་བཏབ་སྟེ། བཅོམ་ལྡན་འདས་ཀྱི་
ཡི་གེ་འོད་ཟེར་འབར་བ་ལས་སྣ་ཚོགས་རྡོ་རྗེར་གྱུར། དེ་ལས་འོད་ཟེར་རྡོ་རྗེའི་རྣམ་པ་མེ་
འབར་བ་དང་བཅས་པ་ཕྱོགས་བཅུར་འཕྲོས་པས། རྡོ་རྗེའི་ས་གཞི། ར་བ། དྲ་བ། གུར། བླ་
རེ༑ ཕྱི་རོལ་དུ་ཡེ་ཤེས་ཀྱི་མེ་རབ་ཏུ་འབར་བ་དང་བཅས་པའི་བསྲུང་འཁོར་གྱི་དབུས་སུ་པད་
ཉིའི་སྟེང་དུ། རང་གི་སེམས་ཉིད་ཧཱུཾ་ཡིག་ཏུ་གྱུར་པའི་འོད་ཟེར་འཕྲོ་འདུས་དོན་གཉིས་བྱས་
-416-

གསུང་ཐོར་བུའི་《སྒྲུབ་ཐབས་དང་བདག་འཇུག་སྐོར་སོགས་བཞུགས།
ཤིང་། འོད་ཟེར་ཧཱུཾ་ལ་འདུས་པས་རྡོ་རྗེར་གྱུར་པ་དེ་ཉིད་འོད་དུ་ཞུ་བ་ལས། རང་ཉིད་ཁྲོ་བོ་
སྟོབས་པོ་ཆེའི་སྐུར་གྱུར་པ་ལ། ཡེ་ཤེས་པ་བསྟིམ། དབང་བསྐུར་ནས་མི་བསྐྱོད་པས་དབུ་
བརྒ